钦定古今图书集成/明伦汇编/氏族典/第312卷 > 程绳祖
## 钦定古今图书集成/明伦汇编/氏族典/第312卷 > 程绳祖

按《万姓统谱》：“绳祖，字叔武，休宁人。洪武中，邑令刘绍
先以经明行修举，差陕西盘粮。未几，除陕西道监察
御史，后左迁湖口县令，九载有惠政。湖口东曰黄麻
潭，原是隰田，累为猪蛟攻陷五百馀亩，业者虚输赋
税。绳祖乃斋沐祷于城隍，其蛟白日为迅雷所毙，尸
血浮江，民患以息。奏闻，除豁田税，岁征鱼课。民德之”
厚，相与立祠，肖像祀之。